መንግሥት በትግራይ ክልል የሰብዓዊ ዕርዳታ ማድረስ የሚቻልበትን ሁኔታ እንዲመቻች ተጠየቀ
መንግሥት በትግራይ ክልል የሰብዓዊ አገልግሎቶችን ለማቅረብ እንዲቻል፣ የመሠረተ ልማትና የማኅበራዊ አገልግሎቶችን ክፍት እንዲያደርግ የተባበሩት መንግሥታት ድርጅት (ተመድ) የሰብዓዊ ዕርዳታ ማስተባበሪያ ተቋም አመራሮች ጠየቁ፡፡የተቋሙ ኃላፊዎች ጥያቄያቸውን ያቀረቡት ባለፈው ዓርብ ኅዳር 4 ቀን 2013 ዓ.ም. ምሽት ላይ የውጭ ጉዳይ ሚኒስቴር ሆነው ሰሞኑን የተሾሙትን አቶ ደመቀ መኰንንን ለመተዋወቅ በሸራተን አዲስ በተዘጋጀው ፕሮግራም ላይ፣ ምክትል ጠቅላይ ሚኒስትርና የውጭ ጉዳይ ሚኒስትር አቶ ደመቀ በአዲስ አበባ ከሚገኙ ዲፕሎማቶች ጋር ለመተዋወቅ ዓርብ ምሽት በተዘጋጀው መድረክ ላይ፣ ከምትክትል የውጭ ጉዳይ ሚኒስትሩ አቶ ሬድዋን ሁሴንና ሌሎች ባልደረቦቻቸው ጋር የተገኙ ሲሆን፣ በወቅቱም ከትውውቁ ባሻገር በወቅታዊ ሁኔታ ላይ ለዲፕሎማቶቹ ገለጻ ተደርጓል፡፡በወቅቱ ጥያቄ ያቀረቡ የተመድ የሰብዓዊ ዕርዳታ አስተባባሪዎች፣ በትግራይ ክልል የሰብዓዊ ዕርዳታ ማድረስ እንዲቻል መንግሥት የአገልግሎት መስጫ መሠረተ ልማቶችን ክፍት እንዲያደርግላቸው ጠይቀዋል፡፡የመንገድ፣ የስክል፣ የባንክ፣ የውኃ አገልግሎቶችን ለችግር፣ ለተጋለጡ የክልሉ ነዋሪዎች ክፍት እንዲያደርግ ሲሉ ጥሪያቸውን አቅርበዋል፡፡በትግራይ ክልል ከ800 በላይ የሆኑ የሰብዓዊ ዕርዳታ አስተባባሪ ሠራተኞች ቢኖሩም፣ የስልክ አገልግሎት በመቋረጡ የተነሳ ግንኙነት ማድረግ እንዳልተቻለ፣ አስፈላጊ የሰብዓዊ ዕርዳታ ፍላጎቶችን ለይቶ ማወቅና ተደራሽ ማድረግ እንዳልተቻለም ገልጸዋል፡፡ከዚህ በተጨማሪም በአካባቢዋ የሰብዓዊ ዕርዳታ ተግባራትን ለማከናወን መንግት ደኅንነነታቸውን ማረጋገጥ እንዳለበት በማንሳት ጠይቀዋል፡፡ምትክል ጠቅላይ ሚኒስትር ደመቀ መኰንን ለዲፕሎማቶቹ በሰጡት ምላሽ፣ ለዜጎች ሰብዓዊ ዕርዳታ ማድረግ መንግሥ ቅድሚያ የሚሰጠው ብቻ ሳይሆን ኃላፊነቱም መሆኑን ገልጸዋል፡፡የተጀመረው የሕግ ማስከበር ዘመቻም በአጭር ጊዜ ውስጥ በታቀደው መሠረት እንደሚጠናቀቅ አቶ ደመቀ ገልጸዋል፡፡የፌዴራል መንግሥት እያደረገ ባለው የሕግ ማስከበር ዘመቻ ሰላም ወዳድ የትግራይ ነዋሪዎችን የሚጎዳበት ምክንያት እንደሌለም ገልጸዋል፡፡ዲፕሎማቶቹ ከጦርነት አማራጭ ይልቅ ውይይትን በመፍትሔነት መንግሥት ቢከተል የተሻለ መሆኑን በመጥቀስ ላቀረቡት ጥያቄም፣ አቶ ደመቀ የሕግ ማስከበር ዘመቻው ከተጠናቀቀ በኋላ ውይይት ሊደረግ እንደሚችል ጠቅሰዋል፡፡ 